Sertab Erener
Sertab Erener ( li Stembol, Tirkiye) hunermendeke cureyên muzîkî yên pop û rocka bi zimanê tirkî ye. Erener, bi eslê xwe ji bajarê Mûşê ye. Sertab Erener, keça bavekî kurd û dayikekî yûgoslavî ye. Piştî beşdarbûna rojbûna hunermenda tirk Sezen Aksu û li ser daxwaza Sezen Aksu wekî vokalîst dest bi kariyera xwe ya muzîkê kiriye.

Jînenîgarî 
Sertab Erener, di 4ê kanûna paşîna 1964an de, li Stembolê ji dayik bû û ji du zarokên Nizamettin û Yücel Erener e. Zarokatiya wê li Pierre Loti derbas bû.  Dema ku malbata dayika wê li Yugoslavya dijiyan, jiber şerên li wir derket koçê navçeya Ayvalıka  Balıkesirê bûn.  Diya wê Yücel Erenler, di sala 1957an de li Akademiya Hunerên Bedew perwerdeha wênevaniyê dît, lê dema ku ew zewicî dest ji karê wênesaziyê berda. Aliyê bavê wî ji bajarê Mûşê, ji Bakurê Kurdistanê ye. Dapîra wê xwedî koka ereb bû û ji bajarê Sêrtê ye.  Bavê wî Nizamettin Erener, li Amedê ji dayik bûye. Bavê wî Nîzamettîn Erener ji mamosteyê muzîkê Şerîf İçli perwerdeya muzîkê dît û mehekê li Radyoya Stembolê wek solîst xebitî.  Her çend di warê muzîkê de jêhatîbûna wî hebe jî wî biryar da ku bibe parêzer.  Navê birayê wî yê mezin Serdar bû û wî di zaroktiya xwe de pir bandor li Sertab kir.  Sertab bi guhdarkirina stranên muzîka klasîk a tirkî ku ji aliyê bavê wî ve hatine gotin, mezin bû.  Bavê wê navê keça xwe, jiber ku wateya wê "ronahiya serî" û ji bo ku wî ji strana "O Şûh-i Sertab" hez dikir, danî Sertab. Piştî dibistana seretayî, wî dibistana navîn a Lîseya Îtalyan bi dest xist, lê piştre biryar da çû Lîseya Işık.  Di salên perwerdeya lîseyê bi nexweşiya zerikê ket û 11 saliya xwe de bi nexweşiya kolîta ulseratîv ket.  Di demên perwerdehiya lîseyê de ji ber kolîtê li nexweşxaneyan derbas kir. Di sala duyem a lîseyê de wê jiber ku muzîkê re eleqedar dibû, "ji bo ku bibe stranbêjekê operayê" dest bi xwendina Konservatuwara Şaredariya Bajarê Stembolê kir.  Li vir, piştî ku demekê beşa stranbêjiyê perwerde dît piştre çû Konservatuwara Dewletê ya Stembolê.  Sertab Erener, demek kurt li Zanîngeha Mimar Sinan Beşa Opera û Strana Konserê jî xwend, lê berî ku beşa xwe biqedîne ji dibistanê derket.  Wê dixwest ku karê xwe di operayê de bi xwendina muzîka klasîk bidomîne, lê ji ber  xwendekariyê nikarî tiştên ku ji operayê hêvî dikir, bidest bixe. Wê wekî solîstê dikê dest bi xebatê muzîkê kir. Di 21 saliya xwe de yekem car zewicî û vê zewacê wê sê sal dewam kir.

Sertab Erener, di sala 1987an de wek solîst beşdarî partiya rojbûna Sezen Aksu bû. Gava Sezen Aksu yekem car Sertab dît wê dengê wî pir eciband û pêşkêşî wî kir ku bibe vokalîstê paşînên li ser dikê. Sertab di destpêkê de ne dixwest bibe vokalîst û wê wiha got: "Sezen Aksu ji min re pêşniyara vokalîstiyê kir. Min ew qebûl nekir. Ji ber ku ez jixwe solîst bûm. Wê vî yekî mîna bûyerek daketinê hîs dikir. Lê divê ji ber vî helwestê karê vokalîstiyê qebûl bikim." Piştre, li ser daxwaza hevalê wê hunermend Levent Yüksel û Sezen Aksu, Sertab Erener qebûl kir ku li kêleka Aksu bibe vokalîstê paşîn a li ser dikê.  Sertab Erener di sala 2003an de bi stranekî inglîzî bi navê Everyway That I Can beşdarî Pêşbaziya Muzîkê ya Eurovisionê bû û di vî pêşbaziyê de bi ser ket, li rêza yekem ma.

Dîskografî 
 Sakin Ol! (1992)
 Lâ'l (1994)
 Sertab Gibi (1997)
 Sertab Erener (1999)
 Turuncu (2001)
 No Boundaries (2004)
 Aşk Ölmez (2005)
 Painted on Water (Bi Demir Demirkan re) (2009)
 Rengârenk (2010)
 Ey Şûh-i Sertab (2012)
 Sade (2013)
 Kırık Kalpler Albümü (2016)
 Ben Yaşarım (2020)
 Her Dem Yeşil (2021)

Fîlmografî

Televizyon

Xelatên wê

Çavkanî 

Hunermend